**OSNOVNA ŠKOLA IVANA MAŽURANIĆA**

**NOVI VINODOLSKI, LOKVICA 2**

**OIB 61950691961**

**POLUGODIŠNJI** **IZVJEŠTAJ O IZVRŠENJU FINANCIJSKOG PLANA**

**OSNOVNE ŠKOLE IVANA MAŽURANIĆA NOVI VINODOLSKI**

* 1. **– 30.06.2024. GODINE**

Novi Vinodolski, srpanj 2024. godine

Polugodišnji izvještaj o izvršenju Financijskog plana za 2024. godinu sastavljen je prema odredbama Zakona o proračunu (NN 144/21) i Pravilnika o polugodišnjem i godišnjem izvještaju o izvršenju proračuna. Obrazloženje ostvarenih prihoda i rashoda za razdoblje od 01.01.2024. do 30.06.2024. godine obuhvaća opći i posebni dio financijskog plana i obrazloženje ostvarenja planiranih prenesenih viškova i pokrića manjkova. Škola nije imala zaduživanja, nije davala jamstva i izdatke po jamstvima, pa isti neće ni biti obuhvaćeni ovim izvještajem.

**SADRŽAJ I OBUHVAT ISKAZIVANJA PODATAKA**

**Polugodišnji izvještaj o izvršenju Financijskog plana za 2024. proračunsku godinu obuhvaća:**

**1.1. Opći dio Financijskog plana**

**1.2. Posebni dio Financijskog plana**

**1.3. Obrazloženje ostvarenja prihoda i primitaka**

**UVOD**

Na osnovu Zakona o proračunu (Narodne novine broj 87/08, 136/12, 15/15 i 144/21), Škola je dužna izraditi Financijski plan za iduću proračunsku godinu, te projekciju Financijskog plana za sljedeće dvije proračunske godine.

Školski odbor do kraja tekuće godine usvaja Plan za narednu godinu.  
Financijski plan Škole za 2024. godinu izrađen je u skladu s odredbama Zakona o proračunu i Uputama proračunskim korisnicima za izradu proračuna Primorsko-goranske županije.   
  
Financijskim planom omogućava se financiranje programa rada Škole. Pri sastavljanju Financijskog plana obavezno je pridržavati se zakonom propisane metodologije.

Škola je također izradila u tijeku 2024. godine **Prve izmjene i dopune** **Financijskog plana za 2024. godinu**, te sukladno usvojenom planu u nastavku daje se obrazloženje realizacije istoga za period 01.01.2024. do 30.06.2024. godine.

**SADRŽAJ IZVJEŠTAJA O IZVRŠENJU FINANCIJSKOG PLANA**

1. **OPĆI DIO – tablice**

* Sažetak Općeg dijela
* Izvršenje rashoda po ekonomskoj klasifikaciji
* Izvršenje prihoda i rashoda po izvorima financiranja
* Izvršenje rashoda po funkcijskoj klasifikaciji

1. **POSEBNI DIO – tablice**

* Izvršenje rashoda po programskoj i ekonomskoj klasifikaciji te izvorima financiranja

1. **OBRAZLOŽENJE**

Obrazloženje izvršenja (ostvarenja) prihoda i rashoda u odnosu na ostvareno prethodne godine i u odnosu na planirano:

- Obrazloženje izvršenja općeg dijela (po ekonomskoj klasifikaciji i po

izvorima financiranja)

- Obrazloženje ostvarenja plana prenesenog viška/manjka

**PRILOŽENE TABLICE**

- Sažetak općeg dijela

- Prihodi i rashodi po ekonomskoj klasifikaciji

- Prihodi i rashodi po izvorima financiranja

- Rashodi po programskoj i ekonomskoj klasifikaciji te izvorima financiranja

- Rashodi po funkcijskoj klasifikaciji

- Prenesena sredstva-ostvarenje plana-viškovi/manjkovi po izvorima

Prilikom izrade financijskog plana prihodi i rashodi za 2024. godinu planirani su na razini podskupine (3. razina računskog plana), a izvršenje za 2024. godinu prati se na razini odjeljka ekonomske klasifikacije (4. razina računskog plana). Izvještaj o izvršenju financijskog plana pokazuje jesu li sredstva utrošena u skladu s financijskim planom. U Izvještaju se daje informacija jesu li ostvareni planirani iznosi prihoda i rashoda, te je li izvršeno planirano pokriće manjka prihoda, odnosno da li je potrošen planirani preneseni višak prihoda.

**1.3.1. OBRAZLOŽENJE OPĆEG DIJELA IZVJEŠTAJA O OSTVARENJU**

**FINANCIJSKOG PLANA**

**Obrazloženje ostvarenih prihoda u odnosu na planirane prihode u 1. Izmjenama i dopunama financijskog plana za 2024. godinu.**

**PRIHODI**

U nastavku ističemo odstupanja od plana na razini podskupine računskog plana (3. razina), za one prihode po ekonomskoj klasifikaciji koji značajnije utječu na iskazivanje rezultata.

**636 Pomoći proračunskim korisnicima iz proračuna koji im nije nadležan**

Prihodi od Grada Novi Vinodolski koji nam financira 2 grupe cjelodnevnog produženog boravka te izbornu nastavu.

Prihodi od Ministarstva za plaće i naknade zaposlenicima, naknadu zbog nezapošljavanja invalida ,prehrana učenika.

Indeks u odnosu na prošlu godinu je 124,62 zbog značajnijeg povećanja plaća i uključivanja većeg broja učenika u školsku marendu.

**641 Prihodi od financijske imovine**

Prihodi ostvareni u iznosu 9,00 eura imaju indeks 153,03 u odnosu na prošlogodišnje razdoblje jer smo ove godine ostvarili veće prihode od kamata jer smo imali više sredstava na računu.

**652 Prihodi po posebnim propisima**

Prihodi za posebne namjene sastoje se od Sufinanciranja cijene glazbenog odjela te cjelodnevnog produženog boravka kojeg plaćaju učenici.

Indeks u odnosu na ostvareno prethodne godine je 96,21.

**661 Prihodi od prodaje proizvoda i robe te pruženih usluga**

Navedeni prihodi odnose se na najam dvorane te u odnosu na ostvareno prošle godine imaju indeks 477,90 a jer je prošle godine bila slaba zainteresiranost za najam dvorane.

**671 Prihodi iz nadležnog proračuna za financiranje redovne djelatnosti**

Prihodi za decentralizirane funkcije su prihodi koje nam doznačuje Primorsko-goranska županija za materijalne rashode. Ove godine su nam doznačili sredstva u iznosu 65.491,33 eura. Razlog odstupanja u odnosu na planirano je to što Škola planira prijevoz učenika ugovoreni (za učenike putnike koji putuju iz okolnih mjesta) a ostvarenje ne prikazujemo mi već osnivač a to je Primorsko-goranska županija koja direktno plaća dobavljača za prijevoz.

Planirani prihodi odnose se i na financiranje programa iznad standarda a to su produženi boravak učenika putnika, Program školskog kurikuluma te za financiranje pomoćnika u nastavi koje financira Primorsko-goranska županija.

Indeks u odnosu na ostvareno prošle godine iznosi 112,93 jer su znatno poskupili materijalni rashodi te usluge.

**721 Prihodi od prodaje građevinskih objekata**

Prihoda od prodaje stana nemamo kao prošle godine jer je stan otplaćen prošle godine u potpunosti.

**Obrazloženje ostvarenih rashoda u odnosu na planirane rashode u 1. Izmjenama i dopunama financijskog plana za 2024. godinu.**

U nastavku ističemo odstupanja od plana na razini podskupine računskog plana (3. razina), za one rashode koji značajnije utječu na iskazivanje rezultata.

**RASHODI**

**RASHODI I IZDACI PO EKONOMSKOJ KLASIFIKACIJI**

1. **311**-Rashodi za plaće ostvareni su u iznosu =509.920,42 eura i imaju indeks 125,59 u odnosu na ostvareno prošle godine zbog povećanja plaća. Ti rashodi sadrže bruto plaće, plaće za prekovremeni rad i posebne uvjete rada za zaposlenike Ministarstva obrazovanja, plaće 7 pomoćnika u nastavi koji su zaposleni samo dok traje nastava te 3 učitelja u produženom boravku.
2. **312**-Ostali rashodi za zaposlene u iznosu =22.757,70 eura imaju indeks 129,52 u odnosu na ostvareno prošle godine. Ove godine smo imali isplatu rashoda za Uskršnje blagdane i to 100,00 eura po zaposleniku.
3. **313**-Rashodi za doprinose na plaću za zdravstvo za zaposlenike Ministarstva, te pomoćnike u nastavi i učitelje u produženom boravku koje financiraju PGŽ i Grad Novi Vinodolski iznose =83.910,33 eura. Indeks je 125,26 u odnosu na ostvareno prošle godine iz razloga kako je došlo do povećanja plaća tako je automatski povećan i doprinos za zdravstvo.
4. **321**-Rashodi za naknade zaposlenima ostvareni su u iznosu =18.651,93 eura te imaju indeks 97,48 u odnosu prošlu godinu.
5. **322**-Rashodi za materijal i energiju ostvareni su u iznosu =48.315,24 eura i imaju indeks 95,99 u odnosu na prošlu godinu.
6. **323**-Rashodi za usluge u iznosu =30.990,82 eura imaju indeks 111,55 u odnosu na prošlu godinu. Tu se nalaze izdaci za usluge tekućeg i investicijskog održavanja, komunalne usluge, zdravstvene usluge, intelektualne usluge, računalne usluge te ostale usluge. Indeks je povećan u odnosu na prošlu godinu zbog povećanja cijena.
7. **329**-Ostali nespomenuti rashodi poslovanja ostvareni su u iznosu =3.157,11 eura i imaju indeks 126,71 u odnosu ostvareno prethodne godine. Taj iznos sadrži premije osiguranja, reprezentaciju, članarine, pristojbe za naknadu invalida te ostale nespomenute rashoda poslovanja.
8. **343**-Ostali financijski rashodi u iznosu =162,21 eura sadrže bankarske usluge tj. usluge platnog prometa. Indeks u odnosu na ostvarenje prošle godine je 104,23.
9. **372-**Ostale naknade građanima i kućanstvima iz proračuna u ukupnom iznosu =2.796,44 eura imaju indeks 138,16 u odnosu na prošlu godinu. Na tom kontu nalaze rashodi za prijevoz roditelju za učenike s teškoćama.
10. **381-** Tekuće donacije u iznosu 460,89 eura su sredstva utrošena za kupnju higijenskih uložaka za djevojčice. Sredstva smo dobili prema Odluci Ministarstva rada, mirovinskog sustava, obitelji i socijalne politike početkom lipnja 2024. a za opskrbu školskih ustanova besplatnim zalihama menstrualnih higijenskih potrepština. Indeksa u odnosu na ostvarenje prošle godine iznosi 105,61 jer smo ove godine dobili veći iznos sredstava.
11. **422**-Rashodi za postrojenja i opremu u iznosu =1.753,25 eura imaju indeks 176,87 u odnosu na prošlu godinu jer smo ove godine kupili računalne opreme od prenesenih sredstava.
12. **424-**Rashodi za knjige u ukupnom iznosu =300,43 eura imaju indeks 313,18 u odnosu na ostvareno prošle godine. Sredstva sadrže iznos za knjige za školsku knjižnicu te za udžbenike za učenike iz Ukrajine.

**Obrazloženje prenesenih viškova/manjkova po izvorima i ekonomskoj klasifikaciji**

U tabličnom prikazu vidimo da su prema Odluci Školskog odbora o preraspodjeli prenesenog viška iz 2023. , preneseni viškovi planirani po izvorima i ekonomskoj klasifikaciji u 1. izmjenama i dopunama financijskog plana za 2024. godinu.

Prenesena sredstva utrošena su prema planu te imaju za polugodišnje razdoblje indeks 33,00 u odnosu na planirano, a ostatak će se utrošiti u drugoj polovici godine.

Preneseni manjak iz 2023. godini iznosi =5.071,62 eura . Manjak se odnosi na školsku marendu za 12/2023 kojeg podmiruje Ministarstvo. Manjak je pokriven doznakom sredstva Ministarstva početkom siječnja 2024. U planu je povećan prihod za navedeni iznos manjka.





**RASHODI PO FUNKCIJSKOJ KLASIFIKACIJI**

U tablici rashoda po funkcijskoj klasifikaciji vidljivo je da sveukupni rashodi u iznosu 723.176,77 eura imaju indeks 121,74 u odnosu na prethodnu godinu a u odnosu na planirano imaju indeks 44,77 što je dobro s obzirom da je to polugodišnje ostvarenje.

Funkcijska klasifikacija-091-osnovno obrazovanje u iznosu 722.234,36 eura imaju indeks 121,68 u odnosu na prošlogodišnje razdoblje, a u odnosu na planirano ima indeks 44,77.

**ZAVRŠNE ODREDBE**

Polugodišnji Izvještaj o izvršenju financijskog plana za 2024. godinu Osnovne škole IVANA MAŽURANIĆA NOVI VINODOLSKI, dostavlja se Školskom odboru na usvajanje.

Nakon donošenja Odluke o prihvaćanju Izvještaja o izvršenju financijskog plana, škola je dužna isti dostaviti osnivaču Primorsko-goranskoj županiji, te ga objaviti na svojim mrežnim stranicama.

Sastavni dio ovog Izvještaja o izvršenju financijskog plana su tablice koje se nalaze u privitku.

**Izvješće izradila: Ravnatelj:**

Viliana Ježić Boris Turjak, prof.

U Novom Vinodolskom, 12.07.2024.